Die wêreld in foto’s – 2 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Betoger hou ŉ plakkaat vas wat lui “Die mense wil die owerheid tot ŉ val bring” tydens ŉ betoging in Bagdad, Irak. Die aangewese premier van Irak het Sondagaand sy onttrekking uit die pos aangekondig wat die politieke stilstand in die land verleng te midde van ekonomiese, gesondheids- en sekuriteitsuitdagings. (Foto: Khalid Mohammed, AP) ŉ Vrou hardloop voor sonop in Frankfurt, Duitsland. (Foto: Michael Probst, AP) Lede van die Indiese Kongresparty steek ŉ afbeelding van Amit Shah, dié land se minister van binnelandse sake, aan die brand tydens ŉ betoging oor die dodelike onluste in Nieu-Delhi. (Foto: Manish Swarup, AP) ŉ Toeris met ŉ gesigmasker tydens ŉ besoek aan Buckingham-paleis in Londen. Boris Johnson, die Britse premier, het Sondag gesê hy is vol vertroue dat Brittanje se nasionale gesondheidsdiens die koronavirus, oftewel Covid-19, kan beveg. (Foto: Frank Augstein, AP) Die Jordaniese erewag staan voor die koninklike paleis in Amman. (Foto: Raad Adayleh, AP)